Սիրելի շրջանավարտներ,

Շնորհավորում են ձեզ ,ձեր կյանքի ամենանշանակալից իրադարձություններից մեկի՝ դպրոցն ավարտելու կապակցությամբ՝ վերջին զանգը ազդարարում է կյանքի նոր փուլի մեկնարկը։Միշտ հիշեք, որ յուրաքանչյուր ձեռքբերումների , կարողությունների, հմտությունների, գիտելիքների, կյանքի ճիշտ ուղին ընտրելու, մարդկային բարձր հատկանիշներով օժտված լինելու համար մենք պետք է երախտապարտ լինենք մեր մանկավարժներին։ Մեր մեծ շնորհակալական խոսքն եմ հղում նրանց իրենց կատարած վեհ աշխատանքի համար։ Սիրելի շրջանավարտներ, ապագայում ինչ մասնագիտություն էլ, որ ընտրեք միշտ հիշեք, որ դուք ավագ սերնդի հաղթանակների և ձեռքբերումների սերունդն եք և պատվով պետք է շարունակեք մեր երկրի ու համայնքի զարգացման ու հզորացման կարևոր գործը։ Համոզված եմ,որ պահպանելու և նոր կյանք եք հաղորդելու այն արժեքներին, որոնք մեր նախնիներից դարերով անցել են մեզ, իսկ ձեր ծնողների և ուսուցիչների շնորհիվ փոխանցվել են ձեզ՝ դրանք հարստացած տեսնելու հույսով։ Այսօր ձեր հարազատ կրթօջախներում հնչող վերջին զանգը բոլորիդ համար ևս մի առիթ է՝ հիշելու և ամփոփելու դպրոցի պատերից ներս անցկացրած ձեր բարի ու լավ հուշերը։ Վստահ եմ, որ դպրոցական մաքուր ու ջերմ միջավայրի, սիրելի ուսուցիչների ու դասընկերների մասին այդ հուշերը ձեզ կուղեկցեն ողջ կյանքի ընթացքում։ Դուք հրաժեշտ եք տալիս ոչ միայն պատանեկան տարիներին, այլև արդեն հարազատ դարձած դպրոցին։ Կրթօջախ, որտեղ ստացել ենք գիտելիքներ, ձեռք եք բերե; ընկերական պարզ ու անաղարտ հարաբերություններ, եղել են ուրախ և երանելի բազում պահեր։ Այժմ դուք կանգնած եք կյանքի առավել պատասխանատու և դժվարին փուլի շեմին, երբ պետք է կատարեք ապագայի համար հստակ ու ճիշտ ընտրություն։ Կոչ եմ անում բոլորիդ՝ ստացած գիտելիքներով, տոնական տրամադրությամբ ու վճռականությամբ գնալ դեպի նվիրական երազանքների կատարում։ Սիրելի ծնողներ, շնորհավորում եմ նաև ձեզ և հույս հայտնում, որ այսօրվա շրջանավարտները, ովքեր կանգնած են նոր կյանքի շեմին իրականություն կդարձնեն իրենց հետ կապված բոլոր նվիրական երազանքները։ Վստահ եղեք, որ նրանք մեծ կյանք են մտնելու գլուխները բարձր և հպարտ։ Հպարտացեք, որ մեր երկրի լուսավոր ապագան կերտողները ձեր երեխաներն են լինելու։